פרדריק רונו

פרדריק ריס רונו (בדנית: Frederik Riis Rønnow, נולד ב-4 באוגוסט 1992 בהורסנס שבדנמרק) הוא כדורגלן דני המשחק באוניון ברלין ובנבחרת דנמרק בעמדת השוער.

קריירת מועדונים
רונו החל את קריירת הבוגרים שלו במועדון הורסנס, בו שיחק גם כנער. בעונת 2010/11, בה החלה הקבוצה לשחק בליגת העל הדנית, רונו היה שחקן ספסל ולא ערך הופעות ליגה. בעונת 2011/12 רונו ערך 11 הופעות, וקבוצתו סיימה במקום הרביעי בליגה. בעונת 2012/13, בה הפך רונו לשוער הראשי בקבוצה, הודחו רונו והורסנס בשלב פלייאוף העלייה לליגה האירופית לאחר תיקו 1-1 ותבוסה 0–5 לספורטינג ליסבון, בסיום עונה זו, נשרו רונו והורסנס לליגת המשנה הדנית. בעונת 2013/14 הושאל רונו לאסביירג, וסיים עמה במקום השישי בליגת העל הדנית, ואף רשם עמה קמפיין מוצלח בליגה האירופית, שם צלחו רונו ואסביירג את שלב הבתים והודחו בשלב הנוק אאוט הראשון על ידי פיורנטינה. בעונת 2014/15 סיים רונו את ההשאלה באסביירג וחזר להורסנס, ששיחקה בליגת המשנה הדנית. את העונה הזו סיימו רונו והורסנס במקום השישי, ולא הצליחו להעפיל בחזרה לליגת העל הדנית.

בקיץ 2015 עזב רונו את הורסנס, וחתם בברונדבי מליגת העל הדנית. בתחילת עונת 2015/16 הודחו ברונדבי ורונו ממוקדמות הליגה האירופית לאומוניה ניקוסיה. את העונה הזו סיימו רונו וברונדבי במקום הרביעי בליגת העל הדנית. בעונת 2016/17 הודחו רונו וברונדבי במוקדמות הליגה האירופית לפנתינאיקוס. בליגה הדנית סיימו רונו וברונדבי במקום השני. בעונת 2017/18 שוב הודחו ברונדבי ורונו במוקדמות הליגה האירופית, והפעם להיידוק ספליט. בליגה הדנית שוב סיימו רונו וברונדבי במקום השני. בסיום עונה זו, זכו ברונדבי ורונו בגביע הדני לאחר ניצחון 1–3 בגמר על סילקבורג.

בקיץ 2018 עזב רונו את ברונדבי, וחתם באיינטרכט פרנקפורט מהבונדסליגה, במקום השוער לוקאס הרדצקי שעזב. בהופעת הבכורה שלו בקבוצה, רונו ופרנקפורט הפסידו בתוצאה 0–5 לבאיירן מינכן בסופר קאפ הגרמני באוגוסט 2018. בספטמבר 2020 הושאל רונו לשאלקה 04 לעונה אחת.

קריירה בינלאומית
רונו שיחק בכל הנבחרות הצעירות של דנמרק. בשנת 2016 ערך את הבכורה בנבחרת דנמרק הבכירה, בצמד משחקי ידידות מול נבחרות איסלנד וסקוטלנד. רונו זומן לסגל דנמרק למונדיאל 2018, בו הגיעה דנמרק לשמינית הגמר והודחה על ידי קרואטיה. רונו היה השוער השלישי בהייררכיה של הנבחרת אחרי קספר שמייכל ויונאס לוסל ולא שיחק דקה.

נכלל בסגל נבחרת דנמרק לטורניר מונדיאל 2022.

תארים
ברונדבי
 הגביע הדני: 2017/18

קישורים חיצוניים

הערות שוליים 

כדורגלנים דנים
שוערי כדורגל דנים
הורסנס: כדורגלנים
כדורגלני הורסנס
כדורגלני אסביירג
כדורגלני ברונדבי
כדורגלני איינטרכט פרנקפורט
כדורגלני שאלקה 04
כדורגלני אוניון ברלין
כדורגלני נבחרת דנמרק
ספורטאים דנים בגרמניה
כדורגלני מונדיאל 2018
כדורגלני יורו 2020
כדורגלני מונדיאל 2022
דנים שנולדו ב-1992